Source: http://docplayer.fi/8148148-Pirkkalan-sikojoen-luontoselvitys.html
Timestamp: 2018-12-10 14:08:00+00:00
Document Index: 19336563

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'kko ', 'KKO ', 'KKO ', 'KKO ', 'KKO ', 'KKO ', 'KKO ']

PIRKKALAN SIKOJOEN LUONTOSELVITYS - PDF
Download "PIRKKALAN SIKOJOEN LUONTOSELVITYS"
1 PIRKKALAN SIKOJOEN LUONTOSELVITYS Luontopeili 2012 Raportti ja valokuvat: Marja-Liisa Pitkänen 1
2 Sisällysluettelo 1. JOHDANTO SELVITYSALUEEN RAJAUS JA YLEISKUVAUS LINNUSTO Sikojoen pesimälinnusto Joella ruokailevat linnut Sikojoen linnustollinen arvo TIUKASTI SUOJELTAVAT SUDENKORENNOT Täplälampikorento Lummelampikorento TIUKASTI SUOJELTAVAT SUKELTAJAKUORIAISET MUUT ALUEEN ERITYISET LUONTOARVOT Lietetatar Isovesirikko Saukko Lepakot Liito-orava ja viitasammakko Muut sudenkorennot HOITO- JA KUNNOSTUSTOIMIEN VAIKUTUKSET ALUEEN ERITYISIIN LUONTOARVOIHIN Vesiväylä jokiuomasta Vähälammille Vaikutukset alueen linnustoon Vaikutukset tiukasti suojeltaviin ja uhanalaisiin lajeihin Isolammin luusuan matalikon ruoppaus Vaikutukset alueen linnustoon Vaikutukset tiukasti suojeltaviin ja uhanalaisiin lajeihin Kapeiden jokiosuuksien levennys Vaikutukset alueen linnustoon Vaikutukset tiukasti suojeltaviin ja uhanalaisiin lajeihin Kalojen kutupaikkojen niitto Vaikutukset alueen linnustoon Vaikutukset tiukasti suojeltaviin ja uhanalaisiin lajeihin Rantaluhtien raivaukset Vaikutukset alueen linnustoon Vaikutukset tiukasti suojeltaviin ja uhanalaisiin lajeihin Rantalaidunnus Vaikutukset alueen linnustoon Vaikutukset tiukasti suojeltaviin ja uhanalaisiin lajeihin Suojavyöhykkeet Vaikutukset alueen linnustoon Vaikutukset tiukasti suojeltaviin ja uhanalaisiin lajeihin Pohjapato Vaikutukset alueen linnustoon Vaikutukset tiukasti suojeltaviin ja uhanalaisiin lajeihin Vierasperäisten pienpetojen pyynti Vaikutukset alueen linnustoon Vaikutukset tiukasti suojeltaviin ja uhanalaisiin lajeihin Vesikasvillisuuden niitto Vaikutukset alueen linnustoon
3 Vaikutukset tiukasti suojeltaviin ja uhanalaisiin lajeihin Vesialueen ruoppaukset Vaikutukset alueen linnustoon Vaikutukset tiukasti suojeltaviin ja uhanalaisiin lajeihin LÄHTEITÄ
4 1. JOHDANTO Pirkkalan kunnan ympäristötoimi tilasi toukokuun lopulla 2012 Luontopeililtä Sikojoen luontoselvityksen, joka sisälsi alueen pesimälinnuston sekä tiukasti suojeltavien sudenkorentojen ja sukeltajakuoriaisten kartoituksen. Lisäksi tilaus sisälsi tiedon kokoamisen olemassa olevista erityisistä luontoarvoista sekä arvioinnin Sikojoen käyttö- ja hoitosuunnitelmassa esitettyjen toimenpiteiden vaikutuksista alueen erityisiin luontoarvoihin. Sikojoen luontokartoituksen ovat toteuttaneet biologi Marja-Liisa Pitkänen ja luontokartoittaja Vesa Salonen Luontopeilistä. Luontovaikutusten arvioinnin ja raportin on tehnyt Marja-Liisa Pitkänen. 2. SELVITYSALUEEN RAJAUS JA YLEISKUVAUS Selvitysalueeseen kuului Sikojoen jokiosuus Pyhäjärven Kirkonniitynlahdesta ylävirtaan Hallanojan haaraan saakka. Myös Isolammi oli mukana selvitysalueessa. Sikojoki on kasvillisuudeltaan rehevä ja monimuotoinen (kuva 1). Monin paikoin joki on kapea ja vain sen levyinen, että siinä pystyy juuri ja juuri soutamaan. Joen varrella on yksi selkeä vesiallas Isolammi. Mosaiikkimaista vesikasvillisuuden ja avoveden muodostamaa aluetta esiintyy mm. Sikoluhdan alueella ja alueen itäosan etelälaidalla. Sikojoen ranta-alueella esiintyy pihoja, peltoja, metsiä ja pensaikkoja. Joen varrella on useita ruopattuja rantaalueita. Laajimmat muutokset ruoppauksilla on tehty joen itäosassa. Kuva 1. Sikojoen vesikasvillisuutta. 4
5 3. LINNUSTO Sikojoen ja Kirkonniitynlahden pesimälinnustoa selvitettiin kevään ja kesän 2012 aikana. Kartoituskäynnit tehtiin soutuveneellä. Linnustokartoituksen toteutti Vesa Salonen. Lisäksi yksittäisiä lintuhavaintoja teki Marja-Liisa Pitkänen. Linnustoselvitys olisi ollut hyvä aloittaa jo varhemmin keväällä, mutta koska toimeksianto saatiin vasta toukokuun lopussa, niin linnustoa selvitettiin aamun ja aamupäivän aikana sekä illalla ja yöllä. Joitakin täydentäviä havaintoja tehtiin myös 5.7. ja 20.8 päiväsaikaan tehdyillä retkillä. Kartoituksen myöhäisestä toteutuksesta huolimatta linnustosta arvioidaan saadun melko hyvän kokonaiskäsityksen. Selvityksessä keskityttiin ensisijaisesti joen lintuihin; joella pesiviin vesi- ja rantalintuihin sekä niihin, jotka hakevat ravintonsa joelta. Joen kapeuden ansiosta myös rantamaiden lintuja näkyi ja kuului veneeseen ja niitä myös havainnoitiin. Lintuja, jotka olivat selvästi ylilentäviä muuttajia tai muita joesta riippumattomia matkalaisia, ei tässä selvityksessä huomioitu. Joella pesivistä linnuista kirjattiin havaintotiedot osa-alueittain, joiden pohjalta tehtiin kokonaisparimääräarviot. Osa-alueita olivat Kirkonniitynlahti mukaan lukien Sikojoen suualue, jokiosuus Sikojoen suulta joen poikki kulkevalle voimalinjalle, jokiosuus voimalinjalta Isolammille, Isolammi sekä jokiosuus Isolammista ylävirtaan. Pesiväksi pariksi laskettiin vakiintuneen käytännön mukaan sopivassa pesimäympäristössä havaittu yksittäinen lintu, lintupari, pesä tai havainto poikasista. Laskutapa ei ole täysin aukoton, sillä esimerkiksi jokainen laulava ruokokerttunen laskettiin pesiväksi pariksi, vaikka joukossa saattoi vielä olla muuttomatkallaan levähtäviä lintuja. Hankaluutena lintujen laskemisessa joella oli se, että monet vesilinnut pakenivat venettä lentämällä jokea eteenpäin eikä aina ollut helppo päätellä, oliko havaitut linnut laskettu jo aiemmin. Kiertelevien lintujen vuoksi arvio pesimäkannan koosta on epävarmin sinisorsan kohdalla Sikojoen pesimälinnusto Laulujoutsenia (Cygnus cygnus) havaittiin yksi pari sopivalla pesäpaikalla joen itäosassa kasvillisuussaarekkeessa (kuva 2). Kyseessä oli ns kihlapari, joka ei pesinyt alueella. Pari havaittiin levähtämässä myös Isolammin rannalla myöhemmin kesällä. Silkkiuikkuja (Podiceps cristatus) havaittiin Kirkonniitynlahdella samanaikaisesti viisi yksilöä. Parimääräarvio 3 paria. 5
6 Kuva 2. Laulujoutsen Sikojoella. Taveja (Anas crecca) havaittiin yksi naaras Kirkonniitynlahden alueella. Kokonaisparimääräarvio 1 pari. Telkkiä (Bucephala clangula) havaittiin Sikojoen suun ja voimalinjan välillä yksi naaras, joka oli mahdollisesti vain ravinnonhaussa. Voimalinjan ja Isolammin välillä nähtiin naaras poikasten kanssa, Isolammilla yksi pari sekä Isolammilta ylävirtaan päin kolme naarasta. Kokonaisparimääräarvio 4 paria. Haapanoita (Anas penelope) havaittiin yksi pari Kirkonniitynlahdella ja yksi koiras Isolammilla havaittiin naaras ja viisi poikasta Isolammilta ylävirtaan. Kokonaisparimääräarvio 2 paria. Sinisorsia (Anas platyrhynchos) havaittiin Kirkonniitynlahdella kahdeksan koiraan parvi, joka tulkittiin kierteleviksi linnuiksi. Sikojoensuun ja voimalinjan välillä havaittiin kolme koirasta, joista kaksi tulkittiin kierteleviksi. Isolammilla oli suurimmillaan neljä koirasta, joista puolet arvioitiin kierteleviksi. Isolammilta ylävirtaan päin havaittiin kaksi koirasta, yksi naaras kolmen poikasen kanssa ja yksi naaras kuuden poikasen kanssa. Kokonaisparimääräarvio 4 paria. Punasotkia (Aythya ferina) havaittiin yksi koiras Kirkonniitynlahdella. Parimääräarvio 1 pari. Nokikanalla (Fulica atra) havaittiin yksi pesä Kirkonniitynlahdella. Lisäksi Isolammilla nähtiin yksi yksilö. Kokonaisparimääräarvio 2 paria. 6
7 Metsävikloja (Tringa ochropus) havaittiin yksi varoitteleva emo joen kaakkoispäässä. Parimääräarvio 1 pari. Kalalokilla (Larus canus) havaittiin kaksi pesää Kirkonniitynlahden koillisosassa vesikivillä. Isolammilla havaittiin toukokuun lopulla yksi pari itärannalla, mutta kesäkuussa niitä ei havaittu. Kokonaisparimääräarvio 2-3 paria. Kalatiira (Sterna hirundo) saattoi pesiä Isolammin itärannalla, jossa havaittiin yksi pari toukokuun lopulla. Kalatiiroja havaittiin useasti myös saalistamassa Isolammilta ylävirtaan. Parimääräarvio 0-1 paria. Laulavia pajusirkkuja (Emberiza schoeniclus) havaittiin Kirkonniitynlahdella kaksi, Sikojoen suun ja voimalinjan välillä kaksi, voimalinjan ja Isolammin välillä kolme, Isolammilla kaksi ja Isolammilta ylävirtaan päin yksi lintu. Kokonaisparimääräarvio 10 paria. Ruokokerttusia (Acrocephalus schoenobaenus) kuultiin Kirkonniitynlahden alueella 14 laulavaa lintua joen länsipuolella ja neljä itäpuolella. Sikojoen suun ja voimalinjan välillä oli kuusi laulavaa lintua joen länsipuolella ja kolme itäpuolella. Voimalinjan ja Isolammin välillä havaittiin kolme laulavaa lintua joen länsipuolella ja seitsemän itäpuolella. Isolammilla kuultiin kymmenen laulavaa lintua harvakseltaan ympäri lampea sekä Isolammilta ylävirtaan neljä laulavaa lintua joen itäpuolella. Kokonaisparimääräarvio 51 paria. Viitasirkkalintuja (Locustella fluviatilis) havaittiin yksi laulava koiras rantapensaikossa maantiesillan luoteispuolella. Kokonaisparimääräarvio 1 pari. Satakieliä (Luscinia luscinia) havaittiin yksi laulava koiras Sikojoen pohjoisosassa joen itärannan pensaikossa. Parimääräarvio 1 pari. Ruskosuohaukka (Circus aeroginosus) saattoi pesiä vanhalla paikallaan Kirkonniitynlahden etelärannan ruovikossa, vaikka pesintää ei varmistettu selvityksessä. Ruskosuohaukka kävi joen varrella melko usein saalistamassa Joella ruokailevat linnut Sikojoella havaittiin ruokailemassa pesimälajien lisäksi viisi lintulajia, jotka pesivät joen ja sen rantavyöhykkeen ulkopuolella. Näitä olivat joen yllä hyönteisiä pyydystäneet haarapääsky (Hirundo rustica), räystäspääsky (Delichon urbica) ja tervapääsky (Apus apus). Muita havaittuja lajeja olivat naurulokki (Larus ridibundus) ja harmaalokki (Larus argentatus). Lisäksi elokuussa havaittiin harmaahaikara (Ardea cinerea). Sikojoen ranta-alueilla havaittiin lisäksi 34 muuta lintulajia. Näitä olivat harakka (Pica pica), naakka (Corvus monedula), varis (Corvus corone cornix), närhi (Garrulus glandarius), mustarastas (Turdus merula), räkättirastas (Turdus pilaris), punakylkirastas (Turdus iliacus), laulurastas (Turdus philomelos), sepelkyyhky (Columba palumbus), kuovi (Numenius arquata), 7
8 lehtokurppa (Scolopax rusticola), tuulihaukka (Falco tinnunculus), varpushaukka (Accipiter nisus), talitiainen (Parus major), sinitiainen (Parus caeruleus), hömötiainen (Parus montanus), pajulintu (Phylloscopus trochilus), peippo (Fringilla coelebs), viherpeippo (Carduelis chloris), vihervarpunen (Carduelis spinus), pikkuvarpunen (Passer montanus), keltasirkku (Emberiza citrinella), kirjosieppo (Ficedula hypoleuca), leppälintu (Phoenicurus phoenicurus), punatulkku (Pyrrhula pyrrhula), rautiainen (Prunella modularis), tikli (Carduelis carduelis), pensaskerttu (Sylvia communis), lehtokerttu (Sylvia borin), punarinta (Erithacus rubecula), västäräkki (Motacilla alba), kiuru (Alauda arvensis), kottarainen (Sturnus vulgaris) ja käpytikka (Dendrocopos major) Sikojoen linnustollinen arvo Selvitysalueella havaittu lintulajisto oli kokonaisuudessaan melko tavanomaista vesi- ja rantalintulajistoa. Lintudirektiivin liitteen I lajeja pesimälinnustosta ovat laulujoutsen, kalatiira (kuva 3) ja ruskosuohaukka. Punasotka on valta-kunnallisesti vaarantunut laji ja naurulokki silmälläpidettävä (Rassi ym. 2010). Suomen kansainvälisiä vastuulajeja ovat pesimälajeista tavi, haapana, telkkä, laulujoutsen ja kalatiira sekä muista lajeista kuovi ja leppälintu (SYKE 2012). Lisäksi huomionarvoinen laji on viitasirkkalintu. Merkittävä tulos selvityksessä oli ruokokerttusten runsaus tehdyssä yökuuntelussa kuultiin yhteensä 49 laulavaa ruokokerttusta. Vain selvitysalueen ylimmässä osassa ruokokerttusia kuultiin enemmän päiväsaikaan kuin yöaikaan Kuva 3. Kalatiira kalastamassa Isolammilla. 8
9 4. TIUKASTI SUOJELTAVAT SUDENKORENNOT Luontodirektiivin liitteen IVa lajeihin eli ns. tiukasti suojeltaviin lajeihin kuuluvia Suomessa tavattavia sudenkorentoja ovat idänkirsikorento ja viherukonkorento sekä lumme-, siro- ja täplälampikorento. Näiden lajien lisääntymis- ja levähdyspaikkojen hävittäminen ja heikentäminen on luonnonsuojelulain nojalla kielletty. Tiukasti suojeltaviin sudenkorentoihin kuuluvat idänkirsikorento (Sympecma paedisca) ja viherukonkorento (Aeshna viridis) eivät sisältyneet kartoitustyöhön. Idänkirsikorennosta ei ole tiedossa havaintoja Pirkanmaalta. Lajin paras havainnointiaika on toukokuu, jolloin on idänkirsikorennon aikuisena talvehtineiden yksilöiden lentoaika ja muita sudenkorentoja ei juuri vielä esiinny. Viherukonkorento elää vain lievästi emäksisissä vesissä, joissa kasvaa toukkien ravintokasvia sahalehteä. Lumme-, siro- ja täplälampikorentoja kartoitettiin jokialueella 29.6., 4.7. ja 5.7. tehdyillä maastokäynneillä. Sää oli kaikilla kartoituskäynneillä aurinkoinen, lämmin ja melko tuuleton. Kartoitusajankohdat olivat em. sudenkorentolajien kannalta parasta lentoaikaa. Kartoituksen toteuttivat Marja-Liisa Pitkänen ja Vesa Salonen. Sudenkorentojen kartoitus toteutettiin kiertämällä selvitysalue soutuveneellä ja sudenkorentoja havainnoitiin kiikarilla ja valokuvaamalla digijärjestelmäkameralla. Vähälammien lampareilta ei sudenkorentoja kartoitettu, koska niihin ei päässyt veneellä. Koulun lähistöllä olevilta lampareilta sudenkorentoja havainnoitiin itärannalta. Tiukasti suojeltavien sudenkorentojen havaintopisteistä ei määritetty gps-koordinaatteja vaan havaintopaikat piirrettiin karttapohjalle kokonaisuuksina. Näin saatiin paremmin esille lajien esiintymisen laajuus Täplälampikorento Täplälampikorentoja (Leucorrhinia pectoralis) tavattiin kahdesta eri paikasta (liite 1). Isolammin eteläpuolella joen ylävirrassa havaittiin kuusi täplälampikorentokoirasta. Korennot lensivät avoveden ja rantavyöhykkeen rajamailla ja pysähtyivät välillä levähtämään rantakasveille avoveden ääreen. Sikoluhdan eteläosassa havaittiin melko laajalla alueella yhteensä 13 täplälampikorentokoirasta (kuva 4). Myös muutama naaras oli nähtävissä. Täplälampikorentonaaraat on melko helppo tunnistaa kaukaakin niiden takaruumiissa olevasta keltaisesta laikusta. Korennot lensivät pääasiassa rantavyöhykkeen ja avoveden reunamilla, mutta osa myös hieman kauempana ulpukkakasvillisuuden yllä. 9
10 4.2. Lummelampikorento Lummelampikorentoja (Leucorrhinia caudalis) tavattiin kolmesta erillisestä paikasta (liite 1). Maantiesillan pohjoispuolella olevassa kelluslehtikasvillisuudessa havaittiin 5.7. yksi lummelampikorentokoiras. Isolammin etelä- ja itäosissa havaittiin 4.7. yhteensä 11 koirasta. Eteläosan havaintopaikat olivat harvan järvikortteen ja runsaan ulpukan muodostamaa vesikasvillisuutta, kun taas itäosan havaintopaikoilla kasvoi pääasiassa ulpukkaa. Isolammista ylävirtaan lammen lounaispuolen jokimutkassa havaittiin yksi koiras uistinvitakasvillisuudessa. Lummelampikorentokoiraat (kuva 5) on helppo tunnistaa pyydystämättä niitä, joten kaikki tehdyt havainnot ovat koirasyksilöistä. Naaraat pysyvät enemmän piilossa, joten niitä on vaikeampi havaita ja niiden määrittäminen vaatisi myös pyydystämistä. Tiukasti suojeltavien sudenkorentojen pyyntiin ei haettu lupaa poiketa lajirauhoituksesta, joten havaintotiedot kirjattiin ylös vain havaituista koiraista. Kuva 4. Täplälampikorentokoiras Sikojoella. Kuva 5. Lummelampikorentokoiras Isolammilla. 10
11 5. TIUKASTI SUOJELTAVAT SUKELTAJAKUORIAISET Luontodirektiivin liitteen IVa lajeihin eli ns. tiukasti suojeltaviin lajeihin kuuluvia Suomessa tavattavia sukeltajakuoriaisia ovat jättisukeltaja (Dytiscus latissimus) ja isolampisukeltaja (Graphoderus bilineatus). Näiden lajien lisääntymis- ja levähdyspaikkojen hävittäminen ja heikentäminen on luonnonsuojelulain nojalla kielletty. Sikojoelta etsittiin tiukasti suojeltavia sukeltajakuoriaisia kesä-elokuussa Ennen kartoituksen aloittamista Luontopeili haki Pirkanmaan ELY-keskukselta lupaa poiketa luonnonsuojelulain mukaisesta lajirauhoituksesta, koska em. lajit ovat rauhoitettuja ja niiden pyydystäminen on kielletty luonnonsuojelulain 39 :n mukaan. Lupa jättisukeltajien ja isolampisukeltajien pyydystämiseen vesihaavilla saatiin Sukeltajakuoriaisia etsittiin jokialueelta 29.6., 4.7., ja Kartoitus toteutettiin haavimalla vettä avoveden reunoilta tiheän vesikasvillisuuden seasta. Vesihaavintaa toteutettiin eri puolilla jokialuetta suojaisilla paikoilla, joissa virtaus oli vähäistä. Vähälammien lampareilta ei sukeltajakuoriaisia kartoitettu, koska niihin ei päässyt soutuveneellä. Kartoituksen toteuttivat Marja-Liisa Pitkänen ja Vesa Salonen. Kartoituksissa ei löydetty jätti- eikä isolampisukeltajia. 6. MUUT ALUEEN ERITYISET LUONTOARVOT 6.1. Lietetatar Sikojoelta on havaintotieto lietetattaresta (Persicaria foliosa) Sikojoen maantiesillan vierestä elokuulta 1956 sekä vuodelta 1980 (Hertta 2012). Lajia on kasvanut maantiesillan eteläpuolella myös vuonna 1986 (Ranta 1987). Vuonna 2000 alueella tehdyllä maastotarkastuksella ei lietetatarta ole havaittu (Hertta 2012), kuten ei myöskään Sikojoella vuonna 2006 tehdyssä kasvillisuuskartoituksessa (Paakkinen 2006). Lietetatar on tiukasti suojeltava laji ja valtakunnallisesti erittäin uhanalainen (Rassi ym. 2010). Se on yksivuotinen kasvi, joka kasvaa matalassa vedessä tai märällä maalla tulvaisilla ja maatuvilla vesistöjen liejurannoilla. Lietetatar on heikko kilpailija, joka kärsii umpeenkasvusta ja veden virtauksen muuttumisesta sellaiseksi että liejua ei enää kerry rannoille. (SYKE 2012) Isovesirikko Sikojoella on havaittu isovesirikkoa (Elatine alsinastrum) elokuussa 1980 (Hertta 2012). Vuonna 1984 lajia ei ole havaittu (Hertta 2012), mutta sitä on 11
12 kasvanut maantiesillan eteläpuolella vuonna 1986 (Ranta 1987). Myöhempiä havaintotietoja lajista ei ole tiedossa. Isovesirikko on valtakunnallisesti erittäin uhanalainen laji (Rassi ym. 2010). Se on yksi- tai monivuotinen vesikasvi, joka kasvaa ihmisten luomissa rehevissä savipohjaisissa kaivannoissa, savenottokuopissa ja lammikoissa. Isovesirikko kasvaa useimmiten cm syvyisessä vedessä. Se tuottaa runsaasti siemeniä, joiden itämiskyky säilyy savisessa maassa vuosia. Isovesirikko leviää kasvullisesti varren palasten avulla. (Ryttäri & Kettunen 1997). Isovesirikko on heikko kilpailija, joka tarvitsee valoa itämiseen ja vapaata kasvutilaa kasvaakseen (Korvenpää T & T 2003) Saukko Pirkkalan kunnan asukaskyselyn mukaan joella on havaittu saukkoa (Lutra lutra). Saukko on tiukasti suojeltava laji ja valtakunnallisesti silmälläpidettävä (Rassi ym. 2010). Saukko elää vesistöjen rannoilla ja virtavesissä. Talvisin virtapaikat ovat lajille tärkeitä, koska ne eivät jäädy. Saukko saalistaa laajalla alueella ja se voi liikkua jopa km:n alueella. (SYKE 2012) Lepakot Sikojoella ei ole tehty lepakkokartoitusta. Pirkkalan kunnan vuonna 2006 tekemässä asukaskyselyssä tuli esille, että Sikojoen alueella oli havaittu lepakoista pohjanlepakkoa (Eptesicus nilssonii) ja vesisiippaa (Myotis daubentonii). Kaikki Suomen lepakkolajit ovat rauhoitettuja ja tiukasti suojeltavia. Lepakot voivat käyttää Sikojokea ja sen lähiympäristöä ruokailualueena. Pohjanlepakko saalistaa melko korkealla 5-10 metrin korkeudessa, mutta vesisiippa saalistaa usein veden pintaa hipoen (SYKE 2012) Liito-orava ja viitasammakko Sikojoen rantametsistä ei ole tiedossa havaintoja tiukasti suojeltavasta ja valtakunnallisesti vaarantuneesta liito-oravasta (Hertta 2012). Liito-orava (Pteromys volans) elää yleensä kuusivaltaisissa metsissä, joissa kasvaa myös haapaa, leppiä ja koivuja. Sikojoelta ei ole kartoitettu tiukasti suojeltavan viitasammakon (Rana arvalis) lisääntymispaikkoja. On mahdollista, että viitasammakkoja esiintyy myös Sikojoella ja siksi olisikin tärkeää tehdä alueella viitasammakkokartoitus. Paras kartoitusajankohta on huhtikuun lopulla toukokuun alkupuolella, jolloin viitasammakkokoiraat pulputtavat lisääntymisalueillaan ja kutupaikat on näin helppo paikallistaa. Viitasammakko elää mm. veden peittämillä ranta-alueilla, soilla ja umpeen kasvavilla järvillä (SYKE 2012). 12
13 6.6. Muut sudenkorennot Kartoitusten yhteydessä kirjattiin ylös havaintoja myös muista kuin tiukasti suojeltavista sudenkorennoista. Isolampikorento (Leucorrhinia rubicunda) oli alueella yleinen, mutta ei runsas. Ruskohukankorento (Libellula quadrimaculata) oli yleinen joella (kuva 5). Ruskoukonkorento (Aeshna grandis) oli yleinen koko jokialueella. Erityisesti loppukesällä yksilöitä oli runsaasti liikkeellä. Siniukonkorentoja (Aeshna juncea) tavattiin useita Isolammin ja Vähälammien välillä. Vaskikorentoa (Cordulia aenea) tavattiin harvakseltaan jokialueella. Välkekorento (Somatochlora metallica) esiintyi vaskikorentoa runsaampana. Tummasyyskorento (Sympectrum danae) oli runsas loppukesällä ja myös punasyyskorentoa (Sympectrum vulgatum) tavattiin yleisesti. Isotytönkorento (Erythromma najas) oli jokialueella yleinen ja hyvin runsas. Muista tytönkorennoista tehtiin havaintoja keihästytönkorennosta (Coenagrion hastulatum) ja sirotytönkorennosta (Coenagrion pulchellum) Sirokeijukorentoa (Lestes sponsa) esiintyi melko runsaasti. Neidonkorento (Calopteryx virgo) havaittiin ainoastaan Isolammin länsiosassa, vaikka laji on yleinen virtavesien laji. Kuva 5. Ruskohukankorento rantakukalla. 13
14 7. HOITO- JA KUNNOSTUSTOIMIEN VAIKUTUKSET ALUEEN ERITYISIIN LUONTOARVOIHIN Sikojoelle on laadittu vuosien aikana käytön ja hoidon yleissuunnitelma Pirkkalan kunnan toimesta. Suunnitelma on tehty yhteistyössä Pirkkalan kunnan, Pirkanmaan ympäristökeskuksen, Sikoisten osakaskunnan, Sankilan kyläyhdistyksen ja Hämeen ammattikorkeakoulun edustajien kanssa. Yleissuunnitelmassa on tuotu esille mahdollisia toimia alueen hoitamiseksi ja käytön ohjaamiseksi. Tässä selvityksessä arvioidaan alustavasti eri hoitotoimenpiteiden vaikutuksia alueen erityisiin luontoarvoihin Vesiväylä jokiuomasta Vähälammille Yleissuunnitelmassa on esitetty kahden vesiväylän avaamista Sikojoelta Vähälammi I:lle sekä yhden vesiväylän avaamista Vähälammi I:ltä Vähälammi II:lle. Vesiväylät olisivat leveydeltään noin 3-4 metriä ja muodoltaan mutkittelevia. Väylät tehtäisiin niittämällä koneellisesti kapeaosmankäämikasvustoja mahdollisimman läheltä pohjaa tai ruoppaamalla kevyesti juurakkoja pois Vaikutukset alueen linnustoon Toimenpidealueelta ei ole tiedossa lintujen pesäpaikkoja. Vesiväylien avaaminen yleissuunnitelman mukaisesti saisi aikaan veden ympäröimän kasvillisuussaarekkeen, joka voi toimia lintujen pesimäympäristönä. Toimenpiteellä on todennäköisesti positiivinen vaikutus vesilintujen pesintään, kun se toteutetaan lintujen pesimäkauden ulkopuolella, uomista tehdään luonnollisen mutkittelevia ja poistettava kasvillisuusmassa viedään pois vesialueelta Vaikutukset tiukasti suojeltaviin ja uhanalaisiin lajeihin LIETETATAR JA ISOVESIRIKKO Toimenpiteellä ei ole todennäköisesti vaikutusta lietetattareen, sillä lajin vanha havaintopaikka sijaitsee toimenpidealueen ulkopuolella. Toimenpide voi vaikuttaa isovesirikkoon, koska osa suunnitelluista vesiväylistä saattaa sijaita lähellä isovesirikon vanhaa havaintopaikkaa, josta ei ole tarkkaa paikkatietoa. Vesiväylän avaus niittämällä ei vaikuta lietetattareen, jos niittoalueella ei lajia esiinny. Mikäli ilmaversoiskasvillisuutta poistetaan juurakkoja kevyesti ruoppaamalla, saattaa maan kaivu vapauttaa pohjasavessa mahdollisesti olevia isovesirikon siemeniä veteen ja edesauttaa näin lajin leviämistä, jos siemenet ovat itämiskykyisiä. 14
15 TÄPLÄ- JA LUMMELAMPIKORENTO Toimenpidealueen lähiympäristöstä on havaintoja täplälampikorennosta vuodelta Mikäli toimenpidettä ei kohdisteta sähkölinjan pohjoispuoleiselle alueelle, niin sillä ei todennäköisesti ole vaikutuksia täplälampikorentoon. Toimenpidealueelta ei ole havaintotietoja lummelampikorennosta, joten toimenpiteellä ei ole suoraa vaikutusta lajiin. Vesiväylän avauksella voi olla kuitenkin pitkällä tähtäimellä positiivinen vaikutus lummelampikorentoon, sillä avattavaan vesiväylään ilmaantuu todennäköisesti myöhemmin kelluslehtikasvillisuutta, joka on yksi lummelampikorennon elinympäristövaatimuksista. VIITASAMMAKKO Toimenpidettä ei saa toteuttaa viitasammakon lisääntymispaikoilla. Vesiväylien tekoa ei saa myöskään sijoittaa niin, että lajin lisääntymispaikoilta katkeaa yhteys rantaan. LEPAKOT Toimenpiteellä ei ole todennäköisesti merkitystä lepakoiden ravinnonhakuun jokialueelta. SAUKKO Toimenpiteellä ei ole todennäköisesti merkitystä saukolle, koska se liikkuu hyvin laajalla alueella Isolammin luusuan matalikon ruoppaus Yleissuunnitelmassa on esitetty ruopattavaksi Isolammin luusuan mökkien puoleista rantaa ja mahdollisesti myös veneuoman syventämistä ruoppaamalla. Koko matalikkoa ei ruopattaisi, jotta Isolammin virtausolot eivät muuttuisi liikaa Vaikutukset alueen linnustoon Toimenpidealueelta ei ole tiedossa lintujen pesäpaikkoja. Toimenpide voi olla luonteeltaan ympäristöä voimakkaasti muuttava, joten toimenpiteen vaikutukset linnustoon tulisi arvioida yksityiskohtaisesti varsinaisen toimenpidesuunnittelun yhteydessä. 15
16 Vaikutukset tiukasti suojeltaviin ja uhanalaisiin lajeihin LIETETATAR JA ISOVESIRIKKO Ruoppaus voi aiheuttaa mm. tilapäistä veden samentumista ja kiintoaineksen kulkeutumista alavirtaan. Toimenpiteellä ei ole kuitenkaan todennäköisesti vaikutuksia lietetattareen tai isovesirikkoon, koska niiden havaintopaikat sijaitsevat kaukana toimenpidealueesta. TÄPLÄ- JA LUMMELAMPIKORENTO Toimenpidealueelta ei ole tiedossa täplä- tai lummelampikorentohavaintoja. Toimenpidealue on kuitenkin sopivaa elinympäristöä ainakin lummelampikorennolle. Lähin ruoppauksen vaikutuspiirissä oleva täplälampikorennon havaintopaikka sijaitsee noin 400 metriä alavirtaan sekä lähin lummelampikorennon havaintopaikka Isolammella noin 200 metrin etäisyydellä. Molempien lajien havaintopaikat ovat lajien runsaimpia esiintymisalueita. Toimenpiteellä ei ole todennäköisesti vaikutusta täplälampikorentoon. Mikäli matalikkojen ruoppaus vaikuttaa Isolammin vedenkorkeuteen voi toimenpiteellä olla vaikutuksia lummelampikorentoon. Toimenpiteen vaikutukset lummelampikorentoon tulisikin arvioida yksityiskohtaisesti toimenpidesuunnitelman laadinnan yhteydessä. VIITASAMMAKKO Toimenpidettä ei saa toteuttaa viitasammakon lisääntymispaikoilla. Ruoppauksia ei saa myöskään tehdä niin, että lajin lisääntymispaikoilta katkeaa yhteys rantaan. LEPAKOT Toimenpiteellä ei ole todennäköisesti merkitystä lepakoiden ravinnonhakuun jokialueelta. SAUKKO Toimenpiteellä ei ole todennäköisesti merkitystä saukolle, koska se liikkuu laajalla alueella Kapeiden jokiosuuksien levennys Yleissuunnitelmassa on esitetty avoimen vesiuoman leventämistä kapeimmilla jokiosuuksilla. Uoman levennys voitaisiin tehdä niittämällä tai poistamalla juurakoita erikseen tehtävän suunnitelman mukaisesti. Laaja-alaisia niittoja tulisi välttää ja niittoalueiden reunat tulisi muotoilla luonnonmukaisesti mutkitteleviksi. 16
17 Vaikutukset alueen linnustoon Toimenpide voi vaikuttaa positiivisesti linnustoon, mikäli jokiosuuksien leventämisessä tehdään mutkittelevia reunoja ja jätetään riittävästi ilmaversoiskasvillisuutta rantojen tuntumaan, jolloin vesilintupoikueet pääsevät tarvittaessa kasvillisuuden suojaan Vaikutukset tiukasti suojeltaviin ja uhanalaisiin lajeihin LIETETATAR JA ISOVESIRIKKO Mikäli toimenpidettä ei kohdisteta lietetattaren tai isovesirikon havaintopaikoille ei toimenpiteellä ole todennäköisesti vaikutuksia lajeihin. TÄPLÄ- JA LUMMELAMPIKORENTO Mikäli toimenpidettä ei kohdisteta täplä- tai lummelampikorentojen havaintopaikoille tai niiden välittömään lähiympäristöön, ei toimenpiteellä todennäköisesti ole vaikutuksia lajeihin. VIITASAMMAKKO Toimenpidettä ei saa toteuttaa viitasammakon lisääntymispaikoilla. LEPAKOT Kapeiden jokiosuuksien leventäminen lisäisi hieman avoimen vesialueen määrää. Tämä voisi hyödyttää jonkin verran lepakoista vesisiippaa, jonka tapana on lentää vesistön pintaa hipoen ja pyydystää surviaissääskiä veden tuntumasta. Käytännössä vaikutus vesisiipan ravinnonkäyttömahdollisuuksien paranemiseen on todennäköisesti hyvin pieni. Muihin lepakkolajeihin ei toimenpiteellä todennäköisesti ole vaikutuksia. SAUKKO Toimenpiteellä ei ole todennäköisesti merkitystä saukolle, koska se liikkuu laajalla alueella Kalojen kutupaikkojen niitto Yleissuunnitelmassa on esitetty ruovikkoon tehtäväksi suojaisia kalojen kutupaikkoja, jotka niitettäisiin rantaan suuntautuviksi mutkitteleviksi uomiksi. Kapeatkin uomat mahdollistaisivat kalojen kulun tiheän kasvuston läpi. Kutumatalikkojen paikkoja vaihdeltaisiin vuosittain. 17
18 Vaikutukset alueen linnustoon Toimenpide voi vaikuttaa positiivisesti kalaa syöviin lintuihin, koska niille on tarjolla enemmän ravintoa kalojen kudun onnistuessa. Muutoin toimenpiteellä ei ole todennäköisesti vaikutuksia linnustoon, mikäli niittoa ei kohdisteta lintujen pesäpaikoille ja se toteutetaan vesilintujen pesimäkauden ulkopuolella Vaikutukset tiukasti suojeltaviin ja uhanalaisiin lajeihin LIETETATAR JA ISOVESIRIKKO Toimenpiteellä ei ole todennäköisesti vaikutuksia lietetattareen tai isovesirikkoon, kun sitä ei kohdisteta niiden havaintopaikoille. TÄPLÄ- JA LUMMELAMPIKORENTO Mikäli toimenpidettä ei kohdisteta täplä- tai lummelampikorentojen havaintopaikoille tai niiden välittömään lähiympäristöön, ei toimenpiteellä todennäköisesti ole vaikutuksia lajeihin. VIITASAMMAKKO Toimenpidettä ei saa toteuttaa viitasammakon lisääntymispaikoilla. Niittoja ei saa myöskään tehdä niin, että lajin lisääntymispaikoilta katkeaa yhteys rantaan. LEPAKOT Toimenpiteellä ei ole todennäköisesti merkitystä lepakoiden ravinnonhakuun jokialueella. SAUKKO Toimenpiteellä voi olla positiivinen vaikutus saukkoon, koska kalojen kudun onnistuminen lisää saukolle tarjolla olevaa ravintoa Rantaluhtien raivaukset Yleissuunnitelmassa on esitetty raivauksia Sikoluhtaan sekä useisiin eri kohtiin maisemanäkymien avaamiseksi. Lisäksi on esitetty vesiliikennettä estävien jokeen kaatuneiden puiden poistoa Vaikutukset alueen linnustoon Rantaluhtien raivaukset lisäävät sopivaa elinympäristöä pesimälajeista 18
19 haapanalle ja ranta-alueen linnuista kuoville. Puuston ja korkeiden pensaiden raivauksesta on hyötyä kaikille alueella pesiville linnuille, koska raivausten ansiosta lintujen munia ja poikasia syöville varislinnuille on tällöin vähemmän tarjolla tarkkailupaikkoja. Rantaluhtien raivauksilla on positiivinen vaikutus alueen linnustoon, mikäli raivaukset toteutetaan vesi- ja rantalintujen pesimäkauden ulkopuolella. Sikojoen rantapensaikkojen lintuja ovat mm. satakieli ja viitasirkkalintu sekä pajusirkku, joka pesii myös korkeissa ruovikoissa. Satakielen ja viitasirkkalinnun havaintopaikat lähiympäristöineen tulisi jättää raivausten ulkopuolelle, jotta lajien pesimismahdollisuudet säilyisivät alueella Vaikutukset tiukasti suojeltaviin ja uhanalaisiin lajeihin LIETETATAR JA ISOVESIRIKKO Toimenpiteellä voi olla positiivista vaikutusta lietetattareen tai isovesirikkoon, jos raivausten seurauksena luhtiin syntyy liejuisia tai märkiä vesipainanteita tai lampareita. TÄPLÄ- JA LUMMELAMPIKORENTO Rantaluhtien puuston ja pensaikon raivauksilla voi olla positiivista vaikutusta täplälampikorentoon, sillä laji suosii avoimia rantaluhtareunuksia. Raivaukset ovat lajille hyödyllisiä, mikäli raivausjätteet kuljetetaan pois luhta-alueelta. Toimenpiteellä ei ole todennäköisesti vaikutuksia lummelampikorentoon, koska laji ei ole riippuvainen rantaluhdista. VIITASAMMAKKO Toimenpide vaikuttaa todennäköisesti positiivisesti mahdollisiin viitasammakon lisääntymispaikkoihin, koska raivausten seurauksena luhdat vettyvät ja viitasammakko viihtyy märillä luhta-alueilla. LEPAKOT Toimenpiteellä ei ole todennäköisesti vaikutusta lepakoihin. SAUKKO Toimenpiteellä ei ole vaikutusta saukkoon Rantalaidunnus Yleissuunnitelmassa on esitetty yleisesti rantalaidunnuksen järjestämistä avoimien maisemien ylläpitämiseksi. 19
20 Vaikutukset alueen linnustoon Rantaluhtien laidunnus lisää sopivaa elinympäristöä mm. pesimälajeista haapanalle ja kalatiiralle, ranta-alueen linnuista kuoville ja ruokailijoista naurulokille. Lisäksi laidunnuksesta hyötyvät mm. töyhtöhyyppä ja pensastasku, joita on tavattu Sikojoen lähiympäristössä. Ruokokerttunen ja pajusirkku voivat kärsiä rantalaidunnuksesta, mutta molemmat ovat alueella niin yleisiä, että rantalaidunnuksen kohdistaminen osalle aluetta ei heikennä niiden esiintymistä Vaikutukset tiukasti suojeltaviin ja uhanalaisiin lajeihin LIETETATAR JA ISOVESIRIKKO Veteen saakka ulottuva laidunnus voisi hyödyttää lietetatarta tai isovesirikkoa, mikäli joen pohjassa vielä on itämiskykyistä siemenpankkia. TÄPLÄ- JA LUMMELAMPIKORENTO Rantalaidunnusta ei suositella täplälampikorennon havaintopaikoille eikä laidunnus edes sovellu niille. Toimenpiteellä ei ole todennäköisesti vaikutuksia lummelampikorentoon, koska laji ei ole riippuvainen ranta-alueista. VIITASAMMAKKO Toimenpiteellä ei ole todennäköisesti vaikutusta mahdollisiin viitasammakon lisääntymispaikkoihin. LEPAKOT Toimenpiteellä ei ole todennäköisesti vaikutuksia lepakoihin. SAUKKO Toimenpiteellä ei ole vaikutusta saukkoon Suojavyöhykkeet Yleissuunnitelmassa on esitetty jokeen rajautuville pelloille ja metsille jätettäväksi käsittelemättömiä suojavyöhykkeitä Vaikutukset alueen linnustoon Suojavyöhykkeet lisäävät pellon- ja metsänreunoilla ranta-alueiden lintujen pesintä- ja ruokailumahdollisuuksia. 20
21 Vaikutukset tiukasti suojeltaviin ja uhanalaisiin lajeihin LIETETATAR JA ISOVESIRIKKO Toimenpiteellä ei ole todennäköisesti vaikutuksia lietetattareen tai isovesirikkoon. TÄPLÄ- JA LUMMELAMPIKORENTO Toimenpiteellä ei ole todennäköisesti vaikutusta täplä- tai lummelampikorentoihin. VIITASAMMAKKO Toimenpiteellä ei ole todennäköisesti vaikutuksia viitasammakkoon. LEPAKOT Toimenpiteellä ei ole todennäköisesti vaikutusta lepakoihin. SAUKKO Toimenpiteellä ei ole todennäköisesti vaikutusta saukkoon Pohjapato Yleissuunnitelmassa on esitetty pohjapadon rakentamista Anian rantatien maantiesillan pohjoispuolelle. Padolla pyrittäisiin nostamaan alimpia vedenkorkeuksia Vaikutukset alueen linnustoon Toimenpidealueelta ei ole tiedossa lintujen pesäpaikkoja. Toimenpide parantaa kalojen elinoloja joella talviaikaan, mikä voi vaikuttaa positiivisesti runsaamman kalakannan kautta kalaa syöviin vesilintuihin. Muutoin toimenpiteellä ei ole todennäköisesti vaikutuksia linnustoon Vaikutukset tiukasti suojeltaviin ja uhanalaisiin lajeihin LIETETATAR JA ISOVESIRIKKO Toimenpiteellä ei ole todennäköisesti vaikutusta lietetattareen tai isovesirikkoon, koska se liittyy talviaikaisen vedenkorkeuden nostamiseen. 21
22 TÄPLÄ- JA LUMMELAMPIKORENTO Alimpia vedenkorkeuksia nostava pohjapato voi vaikuttaa positiivisesti täpläja lummelampikorentoon. Korentojen toukat elävät talvella vedessä ja vesitilavuuden kasvu lisää myös niiden elintilaa. VIITASAMMAKKO Mikäli pohjapadolla saadaan aikaan se, että jäätymättömän veden osuus pohjan lähistöllä kasvaa, vaikuttaa se todennäköisesti positiivisesti viitasammakon levähdysmahdollisuuksiin. LEPAKOT Toimenpiteellä ei ole merkitystä lepakoiden ravinnonhakuun jokialueella. SAUKKO Toimenpiteellä voi olla positiivista vaikutusta saukon esiintymiseen, sillä alimman vedenpinnan nousu lisää kalojen selviytymismahdollisuuksia joella talvisin, joten saukolle on tarjolla paremmin ravintoa Vierasperäisten pienpetojen pyynti Yleissuunnitelmassa on esitetty vierasperäisten pienpetojen pyyntiä alueella suunnitelmallisesti ja asianmukaisesti. Sikojoen alueella tavataan sekä minkkejä että supikoiria, jotka molemmat ovat Suomen alkuperäiseen luontoon kuulumattomia pienpetoja Vaikutukset alueen linnustoon Suunnitelmallinen vierasperäisten pienpetojen pyynti vaikuttaa myönteisesti alueen vesi- ja rantalintuihin. Minkit saalistavat pääasiassa alkukesällä hautovia lintuemoja ja myöhemmin untuvikkoja. Supikoira käyttää ravinnoksi pääasiassa lintujen munapesiä, mutta myös hautovia lintuemoja. Pienpetopyynti myös edistää uusien lajien pesintämahdollisuuksia alueella Vaikutukset tiukasti suojeltaviin ja uhanalaisiin lajeihin LIETETATAR JA ISOVESIRIKKO Toimenpiteellä ei ole vaikutuksia lietetattareen eikä isovesirikkoon. TÄPLÄ- JA LUMMELAMPIKORENTO Toimenpiteellä ei ole vaikutuksia täplä- tai lummelampikorentoihin. 22
23 VIITASAMMAKKO Mikäli alueella elää viitasammakkoja, parantaa vierasperäisten pienpetojen pyynti niiden elinmahdollisuuksia, koska minkki ja supikoira käyttävät ravinnokseen myös sammakkoeläimiä. LEPAKOT Toimenpiteellä ei ole merkitystä lepakoiden ravinnonhakuun jokialueella. SAUKKO Mikäli pienpetopyynnissä käytetään minkin pyydystämiseen loukkuja, joiden läpimitta on noin 7 cm, niin ei ole vaaraa, että minkkiä isompikokoinen saukko joutuisi pyydykseen. Pienpetoja ei tule pyydystää raudoilla. Pienpetopyynti vaikuttaa positiivisesti saukkoon, koska minkkien vähentyessä saukolle on enemmän tarjolla ravintoa ja elintilaa Vesikasvillisuuden niitto Yleissuunnitelmassa on annettu yleisiä ohjeita vesikasvillisuuden niiton suunnitteluun, mutta ei ole esitetty niittoa tarvitsevia kohteita Vaikutukset alueen linnustoon Monet vesilinnut käyttävät ravinnokseen vesikasveja. Vesikasvit toimivat myös kalojen suojapaikkana. Liiallinen vesikasvillisuuden niitto voi heikentää em. syistä mm. monien sorsalintujen ja laulujoutsenen sekä kalaa syövien lintujen ruokailumahdollisuuksia. Suunnitelmallisella ja pienimuotoisella niitolla ei ole todennäköisesti vaikutuksia vesilinnustoon, kun se toteutetaan vesilintujen pesimäkauden ulkopuolella eikä se kohdistu lintujen pesäpaikoille Vaikutukset tiukasti suojeltaviin ja uhanalaisiin lajeihin LIETETATAR JA ISOVESIRIKKO Toimenpiteellä ei ole todennäköisesti vaikutusta lietetattareen tai isovesirikkoon, kun se ei kohdistu lajien havaintopaikoille. Havaintopaikkojen läheisyydessä mahdollisten niittoalueiden kasvillisuus tulee kartoittaa ennen toimenpidettä, jotta varmistutaan siitä, ettei niitossa poisteta näitä lajeja. TÄPLÄ- JA LUMMELAMPIKORENTO Lummelampikorennon ja täplälampikorennon havaintopaikoilla ei saa toteuttaa vesikasvillisuuden niittoa. Muilla alueilla toimenpiteen toteuttamisella ei ole suoraa vaikutusta kumpaakaan lajiin. Lummelampikorennon 23
24 esiintymisen turvaamiseksi tulisi kuitenkin nykyisten havaintopaikkojen välille jättää kelluslehtikasvillisuutta paikka paikoin, jotta esiintymispaikkojen välillä on toimivat ekologiset yhteydet. VIITASAMMAKKO Toimenpiteellä ei ole todennäköisesti vaikutuksia viitasammakkoon. LEPAKOT Toimenpiteellä ei ole todennäköisesti vaikutuksia lepakoihin. SAUKKO Toimenpiteellä ei ole todennäköisesti vaikutuksia saukkoon Vesialueen ruoppaukset Vaikutukset alueen linnustoon Rauhoitettujen lintujen pesäpaikkoja ei saa ruopata. Muutoin ruoppausten vaikutukset linnustoon riippuvat hyvin paljon mm. ruoppausten kohdealueesta, laajuudesta, toteutustavasta ja toteutusajankohdasta. Vaikutukset voivat olla sekä positiivisia että negatiivisia. Ruoppausten vaikutukset tulisi arvioida aina tapauskohtaisesti Vaikutukset tiukasti suojeltaviin ja uhanalaisiin lajeihin LIETETATAR JA ISOVESIRIKKO Ruoppaukset ovat yksi lietetattaren ja isovesirikon säilymistä uhkaavista tekijöistä. Pienimuotoisella rannan kaivulla voi olla kuitenkin positiivinen vaikutus lajeihin, koska uudet kasvualustat ovat näille heikoille kilpailijoille soveltuvia elinympäristöjä. Havaintopaikkojen lähiympäristössä tehtävien kaivuiden osalta vaikutukset tulee arvioida yksityiskohtaisesti toimenpidesuunnittelun yhteydessä. TÄPLÄ- JA LUMMELAMPIKORENTO Lummelampikorennon ja täplälampikorennon havaintopaikoilla ei saa toteuttaa ruoppauksia. Molempien lajien esiintymisen turvaamiseksi tulisi nykyisten havaintopaikkojen välille jättää ruoppaamattomia vesi- ja rantaalueita paikka paikoin, jotta esiintymispaikkojen välillä on toimivat ekologiset yhteydet. 24
25 VIITASAMMAKKO Toimenpidettä ei saa toteuttaa viitasammakon lisääntymispaikoilla. Ruoppauksia ei saa myöskään tehdä niin, että lajin lisääntymispaikoilta katkeaa yhteys rantaan. LEPAKOT Toimenpiteellä ei ole vaikutuksia lepakoihin. SAUKKO Toimenpiteellä ei ole todennäköisesti vaikutuksia saukkoon. 8. LÄHTEITÄ Hertta 2012: Uhanalaisten lajien havaintotiedot. Ympäristöhallinnon tietojärjestelmä. Karjalainen, S. 2010: Suomen sudenkorennot. Tammi. Korkiakoski, P., Vanninen, V., Pitkänen, M.-L., Skogberg, J., Hovilainen, J., Ahlstedt, J., Hietamies, J. & Mattila, H. 2008: Pirkkalan Sikojoen käytön ja hoidon yleissuunnitelma. Pirkkalan kunta, Ympäristönsuojelun julkaisuja 1. Korvenpää, T. & Korvenpää, T. 2003: Kaksi erilaista isovesirikon kasvupaikkaa Satakunnan (St) eteläosassa. Lutukka 19/2003. Mikkola-Roos, M. 1995: Lintuvesien kunnostus ja hoito. Metsähallituksen luonnonsuojelujulkaisuja, Sarja A, No 45. Paakkinen, M. 2006: Pirkkalan Sikojoen kasvillisuusselvitys vuonna Kokemäenjoen vesistön vesiensuojeluyhdistys ry. Julkaisu no 544. Ranta, P. 1987: Pirkkalan Sikojoen kasvistotutkimus ja hoitosuunnitelma. Gammarus Ky. Rassi, P., Hyvärinen, E., Juslen, A. & Mannerkoski, I. 2010: Suomen lajien uhanalaisuus -Punainen kirja Ryttäri, T. & Kettunen, T. 1997: Uhanalaiset kasvimme. Suomen ympäristökeskus. Kirjayhtymä. SYKE 2012: 25